
Kasutusloa väljastamine

1. ASJAOLUD JA MENETLUSE KÄIK

Narva Linnavalitsusele 28.03.2014 läbivaatamiseks laekus Rahu tn 4a kinnistule püstitatud ajutise kioskile kasutusloa taotlus (linnavalitsuse dokumendiregistris nr 3035) koos riigilõivu maksekorraldusega. Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 ning tuleohutuse seaduse § 5 lõike 1 kohaselt 04.04.2014 Ida Päästekeskusele on saadetud arvamuse päring kasutusloa väljastamiseks (linnavalitsuse dokumendiregistris nr  1-13.2/1194) ning kioski omanikule on 04.04.2014 tehtud kirjalik ettepanek ehitise ülevaatuse päeva ja aja kohta (linnavalitsuse dokumendiregistris nr  1-16/3035). 

09.04.2014 kioski ülevaatusel paikvaatluse teel  on tehtud kindlaks, et kioski asukoht ning fassaadid vastavat ehitusprojektis toodud lahendusele. Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et ühiselamuhoones teostatud ehitustööd vastavad nõuetele ning kasutusloa väljastamiseks takistusi ei ole.

14.04.2014 Päästeameti Ida Päästekeskus ehitise kasutusloa teatises  nr O-KK/12 teatas kirjalikult, et ehitis vastab ehitisele ettenähtud tuleohutusnõuetele ja seda võib kasutada ettenähtud otstarbel (linnavalitsuse  14.04.2014 dokumendiregistris nr 3612)

2.   ÕIGUSLIKUD ALUSED

2.1. Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2. Ehitusseadus § 151 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. Ajutise ehitise ehitamise korral määrab kohalik omavalitsus ehitise kasutamise aja kirjalikus nõusolekus või ehitusloas ja kasutusloas.

2.3. Ehitusseaduse §40 lõige 3 kohaselt tuleb ajutine ehitis lammutada või muul viisil likvideerida kohaliku omavalitsuse määratud tähtpäevaks.

2.4. Narva linna ehitusmäärus § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS

3.1.Väljastada Rahu tn 4a asuvale ajutisele kioskile  kasutusluba tähtajaga kuni 01.03.2017:

3.2.Kohustada Rahu tn 4a ajutise kioski omaniku lammutada või muul viisil likvideerida hiljemalt 15.03.2017
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

